નોધનીંય છે કે, ચીનના રાષ્ટ્રપતિ બાદ જાપાનના વડાપ્રધાન ગુજરાતની બે દિવસની મુલાકાતે આવી રહ્યાં છે. ત્યારે તેઓ ખાસ કરીને બુલેટ ટ્રેનના પ્રોજેક્ટ અને સાણંદ ખાતે જાપાનીઝ ઇન્ડસ્ટ્રીયલ પાર્કના ઉદ્ધાટન કાર્યક્રમમાં હાજરી આપશે. જાપાનના વડાપ્રધાનની સાથે વડાપ્રધાન નરેન્દ્ર મોદી પણ બે દિવસ ગુજરાતની મુલાકાતે આવશે. વધુમાં આ વખતે પહેલી વાર તેવું બનશે કે કોઇ વડાપ્રધાન તેમની વિદેશ મુલાકાત દરમિયાન દેશની રાજધાની નહીં જાય. ઉલ્લેખનીય છે કે જાપાનના વડાપ્રધાન જાપાનથી સીધા જ ગુજરાત આવશે અને ગુજરાતથી સીધા જ જાપાન જશે.